text: AMPA Escola Canigó: 2015
  Propostes per aquestes dates de Nadal
  Aquí os deixem algúnes propostes per aquestes dates de Nadal.
  << Casino del Centre de L'Hospitalet Concert Solidari >>
  Data: 19 de desembre de 2015
  Hora: dissabte, a les 19 h
  Lloc: Casino del Centre. C. Enric Prat de la Riba 337 (L'Hospitalet de Llobregat)
  El Casino del Centre acull un concert solidari amb la participaciód de diversos grups. Les persones que hi assisteixin poden fer una aportació solidària en forma de joguines o alimenta.
  GABRIEL LALÁ: Música de tots els temps
  MARTA CASAL I PIANISTA: Un tastet d'òpera Express
  SUNDAY JAZZ: Jazz i Blues.
  Les joguines i els aliments que es recullin es donaran a la Parròquia de Santa Eulàlia de Mérida
  << III Fira de Nadal i Reis >>
  Data: del 12 de desembre de 2015 al 10 de gener de 2016
  Hora: de 10 a 21 h. Els divendres i dissabtes de 10 a 24h.
  Lloc: Rambla de la Marina (entre el carrer d'Enric Prat de la Riba i l'avinguda del Carrilet)
  Fira d'artesans, food trucks, pista de gel, animacions de patinatge sobre gel, activitats infantils, Rei Mag i Pare Noël.
  << Pessebre Vivent Solidari 2015 >>
  Hora: Dissabte, de 17.30 a 19.20 h
  Duració aprox.: 2 hores i 30 min.
  Organitzadors: ASS. CENTRE D'ESPLAI XIXELL
  Recollida voluntaria d'aliments, productes bàsics i joquines noves no bèl.liques.
  Es realitzarà el tancat amb balles, on es faran diferents escenificacions que van prenent moviment en passar els espectadors.
  Per a la visita dels assistents hi haurà un passadís per fer el recorregut de les escenes, els quals aniran passant de forma continuada.
  A les 18:45 s'iniciarà el cercavila del diables i tabals des de la Rambla Just Oliveras a la plaça de l'ajuntament.
  Durant les visites, grups de cant coral i cors de gospel, amenitzaran el passeig.
  En dos carpes properes, hi haurà la visita dels reis mags i xocolata calent.
  Cap a les 19:20 hores com a cloenda del Pessebre, hi ha previst un espectacle de diables i tabals.
  << Pistes de Gel >>
  Aquest any disposem a falta d'una de dues pistes de gel:
  Data: del 27 de novembre al 10 de gener
  Hora: de 10 del matí a les 9 del vespre els dies feiners, fins les 11 de la nit divendres, dissabte i vigílies de festiu.
  Lloc: La Farga de L'Hospitalet
  Pista de gel i tobogan gegant de gel a La Farga.
  La Farga de L'Hospitalet acollirà la pista de patinatge sobre gel més gran d'Europa, que amb el nom de BarGELona, arriba a la seva 5a edició, primera a la ciutat de L'Hospitalet.
  La Farga Centre d'Activitats serà escenari d'aquesta activitat que aplegarà durant les festes nadalenques famílies i afeccionats al patinatge, al voltant d'un emplaçament diàfan, com ofereix el recinte, amb diferents espais per a tots els públics.
  AP Produccions és la impulsora d'aquesta activitat que utilitzarà uns 4.000m2 de superfície de La Farga, ampliant així les seves dimensions respecte altres edicions. La làmina per patinar serà de 1.600 m2, amb més capacitat que altres anys i podrà tenir de forma simultània 350 patinadors, a banda de l'espai reservat per al públic més infantil.
  BarGELona serà d'entrada lliure a la zona de les grades, cafeteria, serveis, espai d'esbarjo, etc, tot en una zona multidisciplinar en que es convertirà La Farga, amb la pista de gel com escenari principal.
  Lloguer de patins: 7 €/mitja hora i 10 €/hora Tobogan gegant: 5 €/3 descensos; 10 €/8 descensos
  Combinat: 3 descensos + 1 hora de patinatge, 12 € Temporada: pista de gel sense límit, 50 €
  Pista de patinatge sobre gel i food trucks
  Data: del 12 de desmembre al 10 de gener
  Hora: 10 a 21 hores els dies entre setmana i de 10 a 24 hores els caps de setmana.
  Lloc: Rambla de la Marina, entre el carrer de Provença i l'avinguda del Carrilet (davant de Can Arús)
  Preu de 6 euros.
  << Els pastorets >>
  Divendres, 25 de desembre, a les 20 hores
  Dissabre, 26 de desembre, a les 19 hores
  Diumenge, 27 de desembre, a les 19 hores
  Diumenge, 3 de gener, a les 19 hores
  Dissabte, 9 de gener, a les 19 hores
  Diumenge, 10 de gener, a les 11.30 hores
  Lloc: Centre Catòlic de L'Hospitalet. Rambla Just Oliveras 34.
  Organitzadors: QUETCC (Centre Catòlic)
  El Quadre Escènic del Centre Catòlic torna amb les representacions d'Els Pastorets de Josep Ma Folch i Torres. Enguany es commemora el centenari de la primera representació d'aquest i el Centre Catòlic ho commemora amb la introducció d'un quadre nou que formava part de la primera versió d'Els Pastorets que va escriure J. M. Folch i Torres. Aquest quadre es va deixar de representar molt aviat i va ser substituït per noves escenes.
  D'altra banda, l'espectacle seguirà en la línia dels últims anys amb força gent joves i música i cançons de Carles Mesa.
  En les representacions intervenen uns 50 actors i actrius dirigits per Litus Codina i Anna González.
  Anticipades: infantil (menors de 14): 7 euros, general 8 euros
  Taquilla el dia de representació: infantil (menors de 14): 8 euros, general 9 euros
  Les entrades es poden reservar a: entradesteatrecclh@gmail.com
  Pares enganxats als 'smartphones'
  Son múltiples els articles que podem trobar a la xarxa sobre temes interessants pels pares de nens i infants. Molts d'ells estan escrits per periodistes especialitzats o pedagogs.
  Avui volem compartir amb vosaltres un trobat al Diari Ara (suplements Criatures), de la MARTA ESPAR. Es tracta d'un article sobre com els Smartphones condicionen el temps que passem amb els nostres fills.
  A mi personalment m'ha fet reflexionar: que la molta o poca estona que les altres obligacions diàries que tenim ens deixa per estar amb els nostres fills la utilitzem millor o pitjor, només depén de nosaltres i de la nostra força de voluntat per deixar de banda el dispositiu.
  Està clar que la tecnologia ha arrivat per quedar-se, però ens hauriem de preguntar: a totes hores?
  "Era una tarda d'un dia entre setmana. Dos nens de 8 i 10 anys s'acosten a la seva mare i li diuen amb posat seriós que volen parlar amb ella. La mare s'espera de tot: "¿Potser n'han fet una de grossa?", pensa. Però no. Tot al contrari. "Mare, et volíem demanar que si et plau no estiguis tan sovint parlant o escrivint whatsapps al mòbil quan estàs amb nosaltres, perquè a vegades no ens escoltes del tot". Des d'aquella tarda, la mare en qüestió silencia el mòbil quan està amb ells. "Els nens a vegades també donen lliçons", explicava ben compungida a la periodista.
  ¿És un retrat real del que està passant a moltes famílies aquí i ara? Sembla que sí. Per a l'estudi Els patrons d'ús de dispositius mòbils per part dels cuidadors i els nens durant els àpats en restaurants de menjar ràpid, publicat a l'abril per la revista de l'Acadèmia Americana de Pediatria (AAP, en les inicials en anglès), els autors van observar 55 cuidadors mentre menjaven amb un o més nens petits als restaurants de menjar ràpid.
  Van descriure fins a quin punt es mostrava absort pel dispositiu electrònic -mòbil, tauleta, ordinador, etc.- el pare o la mare, com reaccionaven els nens i com els cuidadors administraven aquest comportament, i també com era l'ús compartit dels dispositius pels cuidadors i els nens. Els resultats, molt significatius: el comportament dels cuidadors variava des dels que utilitzaven els dispositius de tant en tant fins als que estaven gairebé completament absorts durant tot l'àpat. Alguns nens acceptaven la falta de compromís i s'entretenien; d'altres, actuaven en un intent per cridar l'atenció. En el cas dels pares que estaven més enganxats, les famílies o bé no tenien conversa, o bé repetien patrons d'interacció negativa entre pares i fills.
  L'estudi planteja diverses preguntes per a futures investigacions, incloent-hi quin tipus d'activitat amb dispositiu mòbil (per exemple, feina, entreteniment, etc.) està associada als més alts nivells d'absorció del cuidador, i quins són els efectes a llarg termini d'aquest tipus de comportament sobre el desenvolupament infantil.
  Quins són els principals avantatges i desavantatges de conviure amb les noves tecnologies a les famílies d'avui dia? Jenny S. Radesky, pediatra del Boston Medical Center i coordinadora de l'estudi publicat per l'AAP, explica al diari ARA que els dispositius electrònics tenen beneficis per a les famílies: "Permeten que cada dia més pares puguin treballar des de casa, són una font d'entreteniment i de connexió amb altres persones, sobretot quan un fill marxa per estudiar o treballar a una altra ciutat o país, i permeten l'accés fàcil a fer fotos i vídeos. Tot i que val a dir que acaba de fer-se públic un altre estudi que detalla que fer fotos d'experiències dels nens pot disminuir la capacitat dels pares d'estar presents amb el nen i ajudar-lo a entendre i recordar aquestes experiències".
  Menys interacció
  Però la tecnologia, afegeix Radesky, "pot començar a ser tan omnipresent en les nostres vides que el seu ús en el transcurs de les nostres experiències diàries amb els altres pot convertir-se en una norma social, i començar a esdevenir una barrera per a les interaccions diàries entre pares i fills durant els àpats, passejades en cotxe, sortides o a l'hora de dormir. I totes són accions molt importants per al desenvolupament de les habilitats socials, l'empatia, la regulació emocional, l'autoconsciència i les habilitats lingüístiques dels nens petits".
  Radesky afegeix que altres formes de mitjans de comunicació, com la televisió, ja han mostrat que poden interrompre aquest tipus d'interaccions amb els nens, però els dispositius mòbils tenen encara més potencial per interrompre-les, perquè estan amb nosaltres gairebé tota l'estona.
  Altres investigacions basades en entrevistes amb nens han mostrat que se senten menys importants, que expressen que els seus pensaments i experiències són menys valorats, quan els seus pares es deixen absorbir pels dispositius. "Quan es tracta de nens petits, que aprenen sobre ells mateixos i a regular els seus estats i emocions, principalment a través de les interaccions cara a cara amb els cuidadors, la preocupació és potencialment més gran, perquè els senyals dels nadons són més subtils i es poden perdre fàcilment quan un pare o mare està dirigint la seva atenció cap a un dispositiu", conclou la pediatra.
  La canalla, també
  I no són només els pares els hiperconnectats: segons un estudi realitzat per Common Sense Media als Estats Units, en només dos anys el nombre de nens que fa servir aparells mòbils ha passat del 38% al 72%, i s'ha triplicat el temps mitjà que els més petits passen davant aquests dispositius, de 5 a 15 minuts al dia per als menors de 8 anys. L'Acadèmia Americana de Pediatria i la Societat Canadenca de Pediatria ja va aconsellar fa uns anys que els nadons de 0 a 2 anys no haurien de tenir cap exposició a la tecnologia, que en els d'entre 3 i 5 anys hauria de ser restringida a una hora per dia i que, a partir de 6 anys, no hauria de sobrepassar les 2 hores diàries. Segons dades de l'Anuari Estadístic de Catalunya, el 2013, un 53% dels nens catalans més grans de 10 anys disposaven de mòbil i un 94,8% tenien accés a internet. Davant d'aquest panorama, són cada dia més els pediatres i psicòlegs que convoquen a la reflexió. Lluïsa Colomer, metge de família i pediatra, i especialista en medicina holística, adverteix, per exemple, que "l'ús precoç i excessiu dels dispositius electrònics pot desencadenar o agreujar un trastorn per dèficit d'atenció amb hiperactivitat o sense (TDAH) en el nen que hi tingui predisposició". A més, segons Colomer, el seu ús inadequat pot interferir el treball creatiu, la comunicació, l'adquisició del llenguatge, així com la son i la comunicació interpersonal.
  Per convidar a la reflexió, amb un punt d'humor, l'empresa de joguines alacantina Cayro ha llançat Little Finger App, "la primera apli per als pares, que no és per al mòbil sinó per jugar-hi menys, i més amb els fills". Cayro també ha engegat la campanya #juegacontushijos, basant-se "en diferents estudis que asseveren que cada vegada juguem menys amb els nens i més amb el mòbil", explica Rosario Carrió, directora general d'aquesta empresa de joguines.
  "Quan oferim aquesta aplicació, que no és més que una goma que impedeix que els dits teclegin, molts dels nostres clients somriuen i comenten que ja tenen clar a qui els ho donaran", afegeix. Carrió adverteix que s'estan substituint els moments de joc en família per l'aïllament al voltant d'un dispositiu electrònic. Per això han creat aquesta campanya anti-phubbing, un terme que defineix l'hàbit d'estar amb algú i ignorar-lo perquè s'està immers en altres tasques amb l' smartphone."
  Etiquetas: Articles, Reflexions, Tecnologia
  Nadal s'apropa i com cada any ( i ja en van 21), la Gent de Pau, Grup Verba, Coral els matiners i Grup de teatre del Centre Catòlic us conviden a celebrar-ho amb ells cantant "Nadales al carrer".
  Serà el proper DIMARTS 22 a les 21H al patí de la Biblioteca Can Sumarro.
  Gallfer, Matiners i Gent de Pau cantaren nadales, els actors del Catòlic faran escenes dels Pastorets i els amics de Verba recitaran poemes nadalencs.
  I per acompanyar neules, xocolata i ví calent. No us ho perdeu, us hi esperen a Nadales al carrer!
  Publicado por Olgusi en 14:15 No hay comentarios:
  Recomanacions i enllaços d'interés
  Amb aquesta entrada us volem proposar algunes pàgines web i blogs que us poden aportar material i recursos educatius adiccionals, així com idees per passar el temps de lleure amb els vostres fills.
  En algunes trobareu material imprimible per treballar a casa; en d'altres consells sobre lectures per diferents edats... i altres temes.
  Aquí us deixem un llistat. Anirem ampliant aquesta llista en properes entrades.
  http://www.interpeques2.com/principal.html
  http://www.nosaltresllegim.cat/
  http://www.quellegeixes.cat/splash/splash.php
  http://criatures.ara.cat/lletralligada/
  Temps de lleure:
  http://faros.hsjdbcn.org/ca/articulo/anar-buscar-bolets-sempre-coneixement-precaucio
  http://www.bcn.cat/barcelonainclusiva/ca/cercador_d_entitats.html
  Etiquetas: Lectures, Propostes, Recomanacions, Recursos
  El 20 de desembre del 2013 la 68ena Assemblea General de les Nacions Unides (ONU) va proclamar el 2015 l'Any Internacional de la Llum i les Tecnologies Basades en la Llum (en anglès, International Year of Light and Light-based Technologies, o IYL).
  Aquest Any Internacional ha estat una iniciativa d'un gran consorci format per associacions i organismes científics conjuntament amb la UNESCO, que ha requerit la col·laboració de societats científiques i institucions educatives així com d'altres organitzacions sense ànim de lucre o del sector industrial.
  La ciutat participarà en l'Any Internacional de la Llum amb diverses activitats, que inclouran la inauguració oficial de l'Any a Barcelona en un acte en col·laboració amb l'ICFO.
  Així, prepara nombrosos actes dirigits a diferents sectors de la societat, des de jornades de portes obertes a exhibicions sobre fotònica, congressos per a joves, xerrades i tallers, que convidaran el visitant o oient a descobrir el poder de la fotònica. A part de la inauguració oficial, que se celebrarà el dia 6, l'ICFO coorganitza amb el Sincrotró ALBA i la Reial Acadèmia de les Ciències i les Arts de Barcelona (RACAB) la inauguració acadèmica de l'Any a nivell estatal en un acte que tindrà lloc al Teatre Poliorama el 16 de febrer.
  Per obtenir més informació sobre el calendari d'activitats de l'ICFO al voltant de l'Any Internacional de la Llum, visiteu el web http://icfo.eu.
  La llum juga un paper clau en la nostra vida quotidiana i és una disciplina del segle XXI amb un gran impacte en totes les àrees, des de la salut a les comunicacions, l'agricultura, etc. La fotònica ha revolucionat la medicina, ha obert la comunicació internacional a través d'Internet i continua sent central en aspectes culturals, econòmics i polítics de la societat global.
  Per a Europa la fotònica té un interès molt especial. La Comissió Europea l'ha identificat com una de les cinc tecnologies clau per facilitar la competitivitat industrial de la Unió Europea. és un camp en el qual treballen enginyers, metges, biòlegs, informàtics, artistes, dissenyadors, matemàtics, arquitectes, etc., i sense el qual el nostre món seria molt diferent de com el coneixem. La Comissió Europea estima que la fotònica té impacte en un 10 % de l'activitat econòmica de la Unió Europea.
  Os recomanem aquestes activitats.
  Amb motiu de l'Any Internacional de la Llum, Granollers et convida a una visita nocturna, amb projecció d'audiovisuals, per conèixer la història de la Tèrmica de Roca Umbert.
  Lluís Companys, 1 -
  Vine a conèixer el passat industrial de Granollers
  21 novembre 2015 - 18:00h - 31 juliol 2016 - 13:00h | EntradaDe franc
  Vine a conèixer el passat industrial de Granollers a La Tèrmica. Projecció de tres audiovisuals.
  HORARI: Cada cap de setmana. Dissabtes de 18h a 20h i diumenges de 11h a 13h.
  Taller d'eficiència energètica en l'ús domèstic
  Acitivitat per a famílies amb infants de 7 a 10 anys
  28 de novembre 11 i 12,30 h | Cercs | General,Tallers,Any Internacional de la Llum,Familiar
  Què és l'eficiència energètica?, què és l'energia?
  D'on prové l'energia que utilitzem?
  Aprofitant l'Embassament de la Baells i la Central Hidroelèctrica, expliquem els diferents tipus d'energia, renovables i no renovables, i què podem fer, des de casa, per ser més eficients, estalviar i contribuir una mica entre tots a salvar el nostre planeta.
  Durada de l'activitat: 1,30 h
  Punt de trobada: Recepció del Museu de les Mines de Cercs
  Places limitades. Cal reserva prèvia al telèfon: 93 824 03 36
  Visita a la presa de l'Embassament de La Baells
  29 de novembre 11 i 12,30 h | Cercs | General,Tallers,Any Internacional de la Llum
  El pantà de la Baells es va construir entre 1972 i 1976 per emmagatzemar aigua del Llobregat. La visita permet conèixer, a través d'una nova museografia i un recorregut intern acabat d'estrenar, les característiques i les funcions d'una de les infraestructures més importants del país.
  Objectius: Conèixer la importància dels embassaments en la gestió de l'aigua i conscienciar sobre l'estalvi d'aigua i energia.
  Activitat no recomanada per a menors de 7 anys.
  Punt de trobada: Presa de La Baells
  Etiquetas: Commemoracions, Propostes, Recomanacions
  20 de Novembre, dia Universal de la Infància
  Missatge del Secretari General de les Nacions Unides
  Demà, dia 20 de novembre es celebra el dia Universal de la Infància.
  Des de l'AMPA de l'escola Canigó us fem arribar diferents històries de nens d'arreu del món a través de l'ACNUR. I és que en l'actualitat hi ha al voltant de 27 milions de nens i nenes refugiats i desplaçats, nens i nenes que veuen com la seva infància s'ha trencat bruscament al haver de deixar les seves llars, els seus amics, les seves joguines, la seva educació... inclús pares o germans.
  A més de conèixer aquestes històries us proposem les activitats que es duran a terme el dissabte 21 al Parc de la Serp a Sant Josep, per tal de celebrar aquest dia en família.
  A continuació teniu el programa:
  Si participeu de les activitats no dubteu en fer-nos arribar les vostres fotos i opinions, recordeu que ens teniu també al twitter.
  Publicado por Olgusi en 14:30 No hay comentarios:
  Arriba de nou El Meu Primer Festival al Barradas!
  Com ja és una tradició, El Meu Primer Festival de Cine arriba aquest dissabte a la nostra ciutat i, més concretament a l'Auditori Barradas.
  Dins d'aquest Festival, tenim l'oportunitat, aquest dissabte 21 de novembre, a l'Auditori Barradas de la nostra ciutat de gaudir de dues sessions: pel mati, a les dotze hores, un match d'animació adreçat als nens més grans de 4 anys, i per la tarda, a les 18 hores, un altre match d'animació especialment adreçat als nens una mica més grans: a partir dels 7 anys. El Festival proposa la projecció de 8 curtmetratges d'animació per a cada sessió, on els nens i nenes gaudeixen d'una excel•lent selecció audiovisual i voten els seus filmets preferits.
  Més informació, inclosa una petita sinòpsi de cada curtmetratge, en aquest apartat específic de l'Auditori Barradas.
  Ens veurem allà?
  Projecte Emocionari
  Des de l'AMPA us volem convidar a navegar per nous continguts que hem trobat a la web per conèixer i treballar les emocions. Es un tema que ens va interessar quan es va tractar en una xerrada el curs passat, i ara tenim la oportunitat de aprofundir una miqueta més amb material complementari.
  En aquest cas tracta d'un diccionari de les emocions, que ofereix una oportunitat integradora al ésser humà, des de la primera infància, per que li ajuda a conèixer els seus sentiments i a dialogar sobre ells. D'aquesta manera és capaç de gestionar-los de manera adequada, i pot sentir la seva vida amb tot el seu potencial sense detriment de cap de les seves capacitats.
  Per més informació, punxa aquí
  Pot ser una bona idea com a regal de Nadal :-)
  Etiquetas: Lectures, Recomanacions
  Jornades Esportives 14 i 15 Novembre
  Desde l'AMPA de l'Escola Canigó us volem convidar a participar amb aquestes Jornades Esportives que s'organitzen desde diferents entitats.
  Aqui us adjuntem la informació:
  CROSS ESCOLAR 2015 - CONSELL ESPORTIU DE L'HOSPITALET
  El proper 14 de novembre, a la Zona Esportiva de la Feixa Llarga, es celebrarà una nova edició del Cross Escolar de L'Hospitalet. La que és, sens dubte, la prova més emblemàtica del calendari esportiu del CELH compta amb més de 2.500 participants, distribuïts en onze curses, segons categoria i sexe de Juvenil-Jove a Pre-Benjamí.
  El Consell Esportiu us convida a una jornada festiva on s'organitzen activitats complementàries i comptem amb la col·laboració de Caprabo, Mc. Donald's Granvia i Dinadax.
  Us recordem que també teniu aquesta informació al Twitter de l'AMPA, @AMPACanigoLH
  CURSA SOLIDÀRIA "RUNNING 1900"
  Pericos Solidaris del RCD Espanyol amb la col.laboració del Club d'Atletisme Cornellà Atlètic, del Club d'Atletisme Pratenc i dels Ajuntaments de Cornellà de Llobregat i del Prat de Llobregat, organitza la Cursa Solidària "RUNNING 1900"el proper diumenge 15 de novembre de 2015, amb sortida a la porta 21 de l'Estadi blanc-i-blau i amb arribada al terreny de joc.
  La cursa està oberta a totes les persones sense límit d'edat i sexe. Els participants tindran samarreta i dorsal. El preu per participar és de 10€ per a les curses de 10 i 5 km. I 5 € per a les curses infantils de promoció (fins a 14 anys). En finalitzar la cursa es sortejaran regals de tots els col·laboradors i es lliuraran obsequis als participants.
  En el següent enllaç trobareu tota la informació de la cursa:
  Publicado por Olgusi en 18:05 No hay comentarios:
  Etiquetas: Cornellà, L'Hospitalet, Propostes, Recomanacions
  Resum de la Assemblea Ordinària de l'AMPA de l'Escola Canigó
  El passat dilluns dia 9 de novembre es va celebrar l'Assemblea Ordinària de l'Escola Canigó.
  Es va presentar l'exercici de l'any passat, les propostes per aquest nou curs i els comptes.
  Igualment es va aprovar la composició de la nova Junta de l'AMPA i, finalment, es va produir un intens torn de precs i preguntes.
  Volem agrair la participació dels pares i mares que van assistir-hi i us convidem a enviar-nos totes aquelles propostes, dubtes i el que creieu convenient al nostre mail.
  Publicado por Olgusi en 13:19 No hay comentarios:
  Convocatòria Assemblea General Ordinària AMPA ESCOLA CANIGÓ
  Us volem recordar que el pròxim Dilluns 9 de Novembre 2015 hi ha convocada a les 18:30h (primera convocatòria) i a les 19h (segona convocatòria) l'Assemblea General Ordinària de l'AMPA de l'Escola Canigó, amb el següent ordre del dia:
  1. Presentació i aprovació, si escau, de:
  Comptes curs 2014-2015
  Pla d'activitats curs 2015-2016
  Nous Projectes curs 2015-2016
  Aportació Escola
  2. Ratificació de la Junta
  SI VOLEU SABER QUÈ FEM A L'AMPA I APROVAR-NE LA GESTIÓ ECONÒMICA, ÉS IMPORTANT LA VOSTRA ASSISTÈNCIA.
  Publicado por Olgusi en 13:53 No hay comentarios:
  Decàleg per a mares i pares en l'acompanyament escolar, en la tasca d'educar, en la participació en el centre educatiu
  Com sigui que encara estem a l'inici de curs i, pel seu interès específic, us reproduím tres decàlegs sobre la relació de les famílies amb l'educació dels seus fills i filles, que també podeu trobar a la web Família i Escola del Departament d'Ensenyament de la Generalitat de Catalunya.
  Què en penseu? Animeu-vos a expressar la vostra opinió als comentaris!
  Etiquetas: Lectures, Recomanacions, Recursos
  Ens agradaría recomanar-vos dos llibres relacionats amb les activitats del mes de novembre.
  << "La Maria no té por. El llibre dels espantacriatures" >>
  Autor: Francesc Gisbert / Dani Miquel
  Ilustrador: Riccardo Maniscalchi
  Edat recomenada: + 5 anos
  El lector descobrirà el fascinant món dels Espantacriatures, com si es tractés d'un catàleg, tot gaudint d'un trepidant viatge amb la protagonista de la història, una nena ben especial... La Maria, haurà de superar la por i les proves de la bruixa Pinta l'Avorrida i de l'Home del sac, per salvar als seus nous amics d'un destí fatal. Ho aconseguirà?
  << "L'illa de l'avi" >>
  Autor: Benjie Davies
  Edat recomenada: + 5 anys (però es pot llegir en familia partir dels 3)
  (També disponible en castellà)
  I amb "L'illa de l'avi", el creador de "La balena" ens presenta la seva segona obra, de nou de la mà d'Andana: una petita gran joia. Amb un text breu i concís i unes il·lustracions que emocionen, Davies ens narra el comiat d'un avi i el seu nét com l'aventura vital que és, divertida i trista, alhora que plena de tendresa i amor. Inoblidable. Una deliciosa lectura familiar, tant per a aquells que han viscut la pèrdua com per als que no.
  Com les il·lustracions d'aquests contes, els sentiments i les emocions prenen moltes formes i són de molts colors. Blau, pau, negre, por, verd, esperança, rosa, il·lusió,... Tot i totes estan bé. Tant per a grans com per als petits de la casa.
  Bona lectura a tothom!
  Etiquetas: Lectures, Propostes, Recomanacions
  Cartellera de teatre aquest cap de setmana
  Os recorden la cartellera del teatre que tenim aprop de casa...
  Diumenge, 8 de novembre, a les 18 h - Auditori la Torrassa
  << Magatzem d'Ars presenta "El musical la sireneta" >>
  L'Ariel és una jove sirena que viu amb els seus amics al fons del mar. El dia del seu aniversari, la sireneta veu una nau governada pel príncep Èric i s'enamora immediatament d'ell. Llavors demana al seu pare, el déu Posidó, que li doni uns peus per sortir de l'aigua i conèi-xer el príncipe.
  Posidó s'hi nega, perquè no vol que la seva filla sigui víctima de la barbàrie dels humans. La bruixa del mar ho aprofita per fer un tracte amb l'Ariel; li donarà uns peus a canvi de la seva veu. Si abans de vint-i-quatre hores la sireneta aconsegueix un petó d'amor del seu estimat, recuperarà la veu. Si no ho aconsegueix, la bruixa es que- darà amb la seva ànima per sempre més.
  Serà capaç d'enamorar l'Ariel el príncep Èric abans del termini sen- se el seu cant de sirena?
  Dissabte 14 i 21 de novembre a les 18:00h. - Centre Catòlic de l'Hospitalet.
  << "Blancaneus i els set nans" >>
  Disfruta del conte de la blancaneus i els set nans amb un montatge fresc i divertit on la clàssica historia de la bonica princesa, la dolenta madrastra y els set nans es plena de sentit del humor. Es una versió on tota la família riura, s'emocionarà i es sorprendrà.
  Treball interpretatiu molt esmerat. Representaciò on es riu molt perquè l'adaptació de Magatzem d'Ars la fa fresca i dinàmica.
  I al cinema i tindrem.....
  Estrena el dia 27 de novembre.
  << "El viaje de Arlo' (The Good Dinosaur)" >>
  Un film de Pixar que ens explicarà la història d'un jove i encantador dinosaure que s'ha perdut. Per casualitat no trigarà en fer amistat amb un nen, començant així una gran aventura en la que l'Arlo descubrirà del que es capaç.
  Esperem que os agradi.
  Etiquetas: Agenda, Propostes
  Adolescents, infants i smartphones: un decàleg de bones pràctiques
  Un tema que preocupa a moltes famílies és l'us que els infants i adolescents fan de les noves tecnologies. Al respecte, us recomanem dues lectures que considerem molt interessants:
  - "Les noves tecnologies en nens i adolescents. Guia per a educar saludablement a una societat digital", al blog Faros de l'Hospital de Sant Joan de Déu.
  - "Smartphones: Prohibir o educar?", article sobre la lectura anterior, escrit per Berta Florés (molt recomanable el seu blog), i publicat al diari digital de cultura Núvol.
  I vosaltres, que en penseu? Quin ús en fan els vostres fills i filles? I vosaltres? Deixeu-nos els vostres comentaris.
  Dites i refranys de les castanyes
  A la tardor, bellotes i castanyes
  Amb castanyes, vi de Pasqües.
  Any de bolets, any de castanyes,
  Cargol treu banyes que el teu pare cou castanyes.
  Castanya sencera al foc peta.
  Castanya torrada i calenta escalfa les mans... i el ventre.
  Castanyes per Nadal saben bé i es paeixen mal.
  De castanyes, qui més en pela més en menja.
  Donar una castanya
  El mal de migranya es cura amb castanya.
  La castanya pel maig ja reganya.
  Pel novembre, bones torrades, castanyades i bunyolades.
  Pel novembre, castanyes i nous.
  Pel novembre, cull les nogues i les castanyes.
  Per l'octubre, cauen cabells i castanyes, i creixen banyes.
  Per Sant Cebrià, castanyes a la mà.
  Per Sant Eugeni, les castanyes al foc, la llenya a la llar i les ovelles a guardar.
  Per Sant Martí, castanyes i novell vi.
  Per Tots Sants castanyes i per Nadal torrons.
  Portar una castanya a la butxaca, cura el mal de cap i les morenes.
  Semblar-se com un ou a una castanya.
  Si per Santa Magdalena plou, es podreix la castanya i la nou.
  Treure les castanyes del foc.
  En sabeu algun més?
  Hem copiat aquest contingut d'aquesta entrada del molt recomanable blog Poesia infantil i Juvenil. A l'entrada original hi podeu trobar, també, refranys i dites en castellà.